**VÝZVA NA PREDLOŽENIE PONUKY**

 (v súlade s § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov )

Predmet zákazky:

**„Stavebný dozor pre Spevnená plocha pred MsKC v Žiari nad Hronom“**

1. **Identifikácia verejného obstarávateľa :**

Názov : Mesto Žiar nad Hronom

Sídlo : Ul. Š. Moysesa č. 46, 965 01 Žiar nad Hronom

IČO: 00321125

Telefón : 045-6787136, 045-678 71 31

Kontaktná osoba: Mgr. Martina Klacek

e-mail : martina.klacek@ziar.sk, 045/678 71 36

**Predmet zákazky:** predmetom zákazky je výkon stavebného dozoru v zmysle stavebného zákona č. 50/1976 o územnom plánovaní a stavebnom poriadku § 46b Z. z. a ďalšími relevantnými zákonmi a predpismi platnými v SR v rozsahu a za podmienok dojednaných k stavebným prácam k projektu s názvom „Spevnená plocha pred MsKC v Žiari nad Hronom

1. **Slovník spoločného obstarávania:**

Hlavný slovník (CPV): [71520000-9](https://www.uvostat.sk/cpvkod/8228) Stavebný dozor, [71247000-1](https://www.uvostat.sk/cpvkod/8093) Dohľad nad stavebnými prácami

 **3.**  **Výsledok cenovej ponuky:** mandátna Zmluva

**4. Predpokladaná celková hodnota zákazky (bez DPH): 0 € bez DPH.**

 (Predpokladaná hodnota zákazky bude stanovená na základe prieskumu trhu)

**6**. **Miesto dodania a termín ukončenia predmetu zákazky:**

 **6.1 Miesto dodania:** Mesto Žiar nad Hronom, Š. Moysesa 46, 965 19 Žiar nad Hronom

**6.2 Termín dodania:** podľa požiadaviek projektu

**7**. **Rozdelenie predmetu zákazky na časti:**

 NIE. Predmet zákazky nie je možné predkladať na jednotlivé časti.

##### 8. Možnosť predloženia variantných riešení:

 NIE. Ponuku na predmet zákazky nie je možné predkladať vo variantných riešeniach.

##### 9. Hlavné podmienky financovania a platobné podmienky:

Predmet zákazky bude financovaný zo štrukturálnych fondov EÚ a z vlastných zdrojov verejného obstarávateľa.

**Platobné podmienky a spôsob fakturácie**:

Úhrada za plnenie predmetu zákazky bude realizovaná bezhotovostným platobný stykom, bez poskytnutia zálohy alebo preddavku, a to na základe faktúry, so splatnosťou 30 dní.

##### 10. Podmienky účasti záujemcov:

#####  Osobné postavenie:

**Podľa § 32 ods. 1 písm. e) a f) v nadväznosti na ods. 2 písm. e) a f) zákona č. 343/2015 Z. z. o verejnom obstarávaní uchádzač na splnenie podmienok účasti predloží fotokópiu dokladu o oprávnení, ktorým preukáže, že je oprávnený dodať tovar a uskutočniť službu, ktorá je predmetom zákazky a Čestné vyhlásenie, že uchádzač nemá uložený zákaz účasti vo verejnom obstarávaní.**

**11.** **Požiadavky na obsah ponuky:**

a) Doklady požadované v bode 10 tejto výzvy,

 b) Prax v oblasti stavebného dozoru aspoň 5 rokov

 c) V prípade, že bude opis predmetu zákazky odkazovať na konkrétneho výrobcu, výrobný postup, obchodné označenie, patent alebo typ, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, tepelnú a chemickú odolnosť, požiarne, hygienické, konštrukčné a farebné vlastnosti, ktoré sú špecifikované v opise predmetu zákazky.

 Predložený ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy, ktorá bude výsledkom verejného obstarávania a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.

V prípade uvedenia konkrétnych značiek tovarov, materiálov a výrobkov, pri ktorých sú uvedené minimálne požiadavky, môže uchádzač predložiť aj tovar/materiály/výrobky lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť výrobný list tohto tovaru/výrobku/materiálu, v ktorom preukáže, že ním navrhovaný ekvivalent spĺňa rovnaké alebo kvalitatívne lepšie parametre, ako sú minimálne požiadavky uvedené v opise predmetu zákazky.

Verejný obstarávateľ si v zmysle uvedených pravidiel vyhradzuje právo neakceptovať navrhovaný ekvivalentný výrobok. Pri návrhu na použitie iných ekvivalentných tovarov/materiálov/výrobkov, ako sú uvedené v opise predmetu zákazky je dôkazné bremeno o vhodnosti navrhnutého tovaru/materiálu/výrobku na strane uchádzača.

d) Dodávateľ predložením svojej ponuky deklaruje, že disponuje materiálno-technickým zázemím pre daný projekt, že je schopný zabezpečiť administratívne/personálne kapacity  s náležitou odbornou spôsobilosťou.

**12. Uplynutie lehoty na predkladanie cenových ponúk:**

Uchádzač môže predložiť len jednu ponuku. Uchádzač predkladá ponuku v elektronickej podobe prostredníctvom sw. Josephine v lehote na predkladanie ponúk podľa požiadaviek uvedených v týchto súťažných podkladoch.

1. **lehota na predkladanie ponúk** – dátum: **do 26.9.2022**, čas: **do 09:00 hod**
2. ponuky sa predkladajú v slovenskom jazyku a v €

**13. Spôsob stanovenia ceny:**

Cena za predmet zákazky musí byť stanovená v zmysle zákona č. 18/1996 Zb. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena za predmet zákazky musí zahŕňať všetky náklady spojené s predmetom zákazky. Navrhovaná cena musí byť stanovená ako cena maximálna a vyjadrená v € za celý predmet zákazky.

 Uchádzač navrhované ceny uvedie v zložení:

* navrhovaná celková cena za celý predmet obstarávania v € bez DPH,
* sadzba DPH v % s vyčíslenou hodnotou DPH v €,
* navrhovaná celková cena za celý predmet zákazky v € s DPH,
* v prípade, že uchádzač nie je platcom DPH jeho cena sa bude brať ako cena vrátane DPH ( § 3 ods. 3 zákona č. 18/1996 Z. z. o cenách v znení neskorších predpisov).

**14. Kritéria na hodnotenie ponúk:**

Jediným kritériom na hodnotenie ponúk je najnižšia celková cena. Cenovú ponuku uchádzača s najnižšou cenou, ktorý splnil podmienky účasti a požiadavky na obsah ponuky verejný obstarávateľ vyhodnotí ako úspešnú.

**15.** **Obchodné podmienky zabezpečenia predmetu zákazky:**

Plnenie bude zabezpečené na základe Mandátnej zmluvy, ktorá bude obsahovať podmienky verejného obstarávateľa.

**16. Zábezpeka ponúk:**

 Nepožaduje sa.

**17.**  **Uplynutie lehoty viazanosti ponúk:**

31.12.2022

**18. Ďalšie informácie:**

18.1 Ponuky doručené verejnému obstarávateľovi po lehote uvedenej v bode 12 písm. a) tejto výzvy nebudú vyhodnocované v rámci zadávanie predmetu zákazky a budú záujemcom vrátené neotvorené.

18.2 Verejný obstarávateľ si vyhradzuje právo neuzatvoriť zmluvu so žiadnym z uchádzačov.

18.3 Ponuky predložené v stanovenej lehote budú archivované u verejného obstarávateľa, ich obsah a informácie budú použité výlučne len na výber zmluvného partnera.

18.4 Verejný obstarávateľ pri zadávaní zákazky, ktorá nie je vzhľadom na jej finančný limit definovaná v zákone o verejnom obstarávaní nadlimitnou zákazkou ani podlimitnou zákazkou, postupuje podľa § 117 zákona č. 343/2015 o verejnom obstarávaní a o zmene a doplnení niektorých zákonov, zákazky s nízkou hodnotou.

18.5 Doklady a dokumenty obsahujúce cenovú ponuku sa predkladajú v slovenskom jazyku.

18.6 Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť úradný preklad takýchto dokladov do slovenského jazyka. To sa netýka dokladov uchádzača predložených v ponuke uchádzača, ktoré sú vyhotovené v českom jazyku. Ak sa zistí rozdiel v ich obsahu, rozhodujúci je preklad v slovenskom jazyku.

18.7 Verejný obstarávateľ v súlade s § 20 ods. 2 zákona o verejnom obstarávaní určuje, že komunikácia medzi verejným obstarávateľom a záujemcami alebo uchádzačmi sa uskutoční elektronicky.

V Žiari nad Hronom, dňa 19.9.2022.

Príloha:

1/ Návrh mandátnej zmluvy

2/ Opis predmetu zákazky

 Mgr. Martina Klacek

 referent oddelenia VO